**.**

|  |
| --- |
| Apteekki Trio |
| **Tietosuojaseloste** |
| Apteekki Trion henkilötietojen käsittely, 16.9.2024 |

SISÄLLYS

1 Rekisterinpitäjä 2

1.1 Rekisterin yhteyshenkilö 2

2 henkilötietojen käsittelyn tarkoitus 2

3 Rekisterien nimet 3

4 Rekisterien tietosisältö 3

4.1 Lääkemääräysrekisteri 4

4.2 Kanta-asiakasrekisteri 4

4.3 Tiliasiakasrekisteri 4

4.4 Kassa-asiakkaat 5

4.5 Muistuttaja-palvelu 5

4.6 Lääkityksen tarkistuspalvelu 5

4.7 Erityismääräykset (Schengen todistus ja kemikaalien luovuttaminen) 5

4.8 Kameravalvonta 6

4.9 Annosjakelu 6

4.10 Apteekkisopimusrekisteri 6

4.11 Resepti-palvelun kirjalliset suostumuslomakkeet 7

4.12 Tietojen luovutuspyyntö 8

4.13 Kotisivut 8

4.14 Verkkoapteekki ja noutolokerot 8

5 Säännönmukaiset tietolähteet 8

6 tietojen luovutukset ja tietojen siirto 9

6.1 Kela ja muut viranomaiset 9

6.2 Annosjakelu 9

6.3 Apteekkisopimusrekisteri 9

6.4 Tietojen siirto EU:n tai ETA:n ulkopuolelle 9

7 henkilötietojen säilytysaika 10

7.1 Reseptitiedot 10

7.2 Kanta-asiakkaan tiedot 10

7.3 Tiliasiakkaan tiedot 10

7.4 Kassa-asiakas 10

7.5 Lääkityksen tarkistuspalvelu 10

7.6 Schengen todistuskopiot 11

7.7 Myrkyllisten ja erittäin myrkyllisten kemikaalien luovutuslomakkeet 11

7.8 Kameravalvonta 11

7.9 Annosjakelu 11

7.10 Apteekkisopimukset 11

7.11 Resepti-palvelun kirjalliset suostumuslomakkeet 11

7.12 Tietojen luovutuspyyntö 11

7.13 Kotisivut 11

7.14 Verkkoapteekki ja noutolokerikot 11

8 Rekisterin suojauksen periaatteet 12

8.1 Rekisterin suojaus 12

9 rekisteröidyn oikeudet 12

9.1 Oikeus saada pääsy tietoihin 12

9.2 Henkilötietojen oikaiseminen ja poistaminen 13

9.3 Oikeus käsittelyn rajoittamiseen ja vastustamisoikeus 13

9.4 Oikeus peruuttaa antamansa suostumus 13

9.5 Automaattinen päätöksenteko 13

9.6 Henkilön oikeus siirtää tiedot järjestelmästä toiseen 13

9.7 Oikeus tehdä valitus valvontaviranomaiselle 13

9.8 Yhteydenotot 14

1. Rekisterinpitäjä

Apteekki Trio

Apteekkari Anita Währn

Y-tunnus: 3289454-7

Aleksanterinkatu 18, 15140 Lahti

03 884 210

anita.wahrn@apteekit.net

* 1. Rekisterin yhteyshenkilö

Tietosuojavastaava Sanna Jokinen

Aleksanterinkatu 18, 15140 Lahti

03 884 210

apteekkitrio@apteekit.net

1. henkilötietojen käsittelyn tarkoitus

Rekisterin henkilötietojen käsittelyn tarkoituksena on apteekin palvelun järjestäminen asiakkaalle. Henkilötietojen käsittely perustuu yleisen tietosuojalainsäädännön ohella apteekkitoimintaa koskevaan yksityiskohtaiseen lainsäädäntöön.

Apteekki käsittelee henkilötietoja toimittaessaan lääkkeitä tai muita hoitotarvikkeita lääkkeen määräämiseen oikeutetun henkilön määräämällä reseptillä. Lääkeostoja käsiteltäessä apteekki vähentää lääkeostojen hinnasta Kelan ja vakuutusyhtiön tai työpaikkakassan maksamia korvauksia. Lisäksi apteekki tuottaa sopimukseen tai asiakkaan suostumukseen perustuen asiakkaille erilaisia lääkehoitoon liittyviä palveluita.

Tärkeään yleiseen etuun perustuen hoidamme muiden apteekkien kanssa lääkealan valvontaviranomaisten sekä päihdelääkärien kanssa yhdessä suunniteltua apteekkisopimusmenettelyä.

Henkilötietojen käsittely apteekissamme on ehdottoman luottamuksellista. Henkilöstöllä on normaalin salassapitovelvollisuuden lisäksi terveydenhuollon lainsäädäntöön perustuva elinikäinen salassapitovelvollisuus henkilön lääkkeitä ja terveydentilaa koskevien tietojen osalta.

1. Rekisterien nimet

Lääkemääräysrekisteri

Kanta-asiakasrekisteri

Tiliasiakasrekisteri

Kassa-asiakkaat

Muistuttaja-palvelu

Lääkityksen tarkistuspalvelu

Erityismääräykset

Kameravalvonta

Kelan suorakorvaus ja toimeentulolaskutus, vakuutusyhtiöt

Annosjakelu

Apteekkisopimusrekisteri

Resepti-palvelun kirjalliset suostumuslomakkeet

Tietojen luovutuspyyntö

Verkkoapteekki

Kotisivut

1. Rekisterien tietosisältö

Tiedot voivat olla sekä sähköisiä että manuaalisia tallenteita. Käsittelemme asiakkaan henkilötietoja tässä tietosuojaselosteessa eriteltyjen rekisterien ja käyttötarkoitusten mukaisesti.

* 1. Lääkemääräysrekisteri

Rekisteri sisältää tiedot apteekista toimitetuista lääkemääräyksistä sekä tiedot sellaisista ostokerroista, joista asiakas on saanut lääkekorvauksen apteekin kautta apteekkien ja Kela:n välisen suorakorvaussopimuksen perusteella. Asiakkaan ollessa laskutusasiakas kirjataan myös laskutustiedot.

Lääkemääräysrekisterissä käsitellään seuraavia henkilötietoja: henkilötunnus, etunimi, sukunimi, kaikki reseptille tallennettavat tiedot, osto- ja maksutapahtumat (maksusitoumustiedot, laskutusasiakkaan tiedot, työpaikkakassatieto, vakuutuksen tiedot), Kela-korvaustiedot, Kelan maksuosuus, mahdolliset apteekkisopimustiedot, ammattioikeutta koskevat tiedot lääkemääräyksen tekijästä sekä käsittelijätiedot.

Eläinlääkereseptistä kirjataan omistajan etunimi, sukunimi ja osoitetiedot sekä lääkärin nimi.

Lisäksi asiakas voi itse halutessaan luovuttaa apteekille puhelinnumeron ja/tai sähköpostiosoitteen lääkehoidon tukipalveluihin liittyen, kun kyseessä on lääkehoidon muistuttajapalvelu tai lääkkeiden saatavuustiedon lähettäminen asiakkaalle.

Lääkemääräysrekisterin ylläpitäminen perustuu seuraaviin lakeihin ja asetuksiin:

* Lääkelaki 395/1987
* Lääkeasetus 1184/2002
* Sairausvakuutuslaki 1224/2004
* Tietoja yhdistetään sähköisestä lääkemääräyksestä annetun lain (61/2007) perusteella Kansaneläkelaitoksen ylläpitämään valtakunnalli-seen Kantapalveluun
	1. Kanta-asiakasrekisteri

Kanta-asiakastietojen käsittely perustuu voimassa olevaan kanta-asiakassopimukseen apteekin ja asiakkaan välillä. Kanta-asiakasrekisterin henkilötietoja ovat lääkemääräysrekisterin tietojen lisäksi asiakkaan sekä mahdollisen ostokertymää kasvattavan muun perheenjäsenen puhelinnumero, sähköpostiosoite sekä lupa uutisten ja tarjousten lähettämiseen ko. sähköpostiosoitteeseen. Ostokertymätietoja käytetään kanta-asiakassopimuksen mukaisten alennusten myöntämiseen.

* 1. Tiliasiakasrekisteri

Apteekki tarjoaa asiakkailleen laskutuspalvelua. Tiliasiakastietojen käsittely perustuu tilisopimukseen apteekin ja asiakkaan välillä. Tiliasiakasrekisterin henkilötietoja ovat lääkemääräysrekisterin tietojen lisäksi asiakkaan osoite, puhelinnumero, sekä mahdolliset muut asiakkaan antamat tiedot, kuten sähköpostiosoite, tai asiamiehenä toimivan henkilön nimi ja yhteystiedot.

* 1. Kassa-asiakkaat

Korttimaksutiedot toimitetaan Nets Oyj:lle, kun asiointi tapahtuu apteekissa tai Zettlelle (by PayPal), kun kyseessä on kotiinkuljetus. Korttimaksutiedot sisältävät vain maksutapahtuman kannalta oleelliset tiedot (ne eivät sisällä esimerkiksi tietoa siitä, mitä tuotteita asiakas on apteekista ostanut).

* 1. Muistuttaja-palvelu

Muistuttaja-palvelulla apteekki muistuttaa asiakasta, joko tekstiviestitse tai sähköpostitse, siitä että hänen reseptilääkkeensä ovat loppumassa. Tiedot lasketaan lakisääteisesti tallennettavista reseptitiedoista ja reseptien toimitusväleistä. Palvelun tarkoituksena on turvata keskeytymätön lääkitys ja lääkityshoidon onnistumista. Muistuttajapalvelun käyttöönottaminen perustuu asiakkaan antamaan erilliseen suostumukseen apteekkiasioinnin yhteydessä ja muistutus on kertaluontoinen.

* 1. Lääkityksen tarkistuspalvelu

Lääkityksen tarkistuspalvelun tarkoituksena on auttaa asiakkaita lääkkeenoton tarkoituksenmukaisessa toteutuksessa ja varmistaa lääkehoidon turvallisuus yhteisvaikutusten, päällekkäislääkitysten ja iäkkäille mahdollisesti haitallisten lääkkeiden osalta. Rekisteri sisältää palvelun tarjoamisen yhteydessä syntyviä tiedostoja ja tulosteita. Tietojen käsittely perustuu asiakkaan antamaan kirjalliseen suostumukseen. Rekisterin henkilötietoja ovat lääkemääräysrekisterin tietojen lisäksi asiakkaan puhelinnumero, tiedot itsehoitolääkkeistä, luontaistuotteista ja ravintolisistä, lääkkeiden ottoajat, asiakkaan antamat tiedot esim. elintavoista tai mahdollisista lääkehaitoista, sekä näiden tietojen perusteella tehtävät havainnot ja päätelmät. Lisäksi rekisteriin tallennetaan mahdolliset muut asiakkaan antamat tiedot, kuten asiakkaan sähköpostiosoite.

* 1. Erityismääräykset (Schengen todistus ja kemikaalien luovuttaminen)

Apteekilla on lakiin perustuvia tehtäviä, kuten Schengen-todistusten myöntäminen ja myrkyllisten kemikaalien luovuttaminen, jotka edellyttävät henkilötietojen käsittelyä. Schengen-sopimuksessa säädetään todistuksesta, jolla yksityishenkilön tulee osoittaa mukanaan kuljettamiensa huumaavien tai psykotrooppista ainetta sisältävien lääkkeiden tarpeellisuus matkustaessaan Schengen-alueella. Apteekki voi antaa todistuksen Suomessa vakituisesti asuvalle henkilölle. Tässä yhteydessä apteekki käsittelee seuraavia henkilötietoja: lääkepakkauksen ja lääkemääräyksen tiedot sekä matkustusasiakirjan tiedot (passi tai henkilökortti). Apteekkiin jää kopio toimitetusta Schengen todistuksesta (STM:n kirje 14.1.2003).

Luovutettaessa asiakkaalle myrkyllisiä tai erittäin myrkyllistä kemikaalia, täyttää asiakas luovutuslomakkeen. Lomakkeesta käy ilmi asiakkaan nimi, osoite, puhelinnumero, sähköpostiosoite, kemikaalin nimi ja kemikaalin määrä sekä käyttötarkoitustiedot (Valtioneuvoston asetus kemikaalien vähittäismyynnistä (644/2013)).

* 1. Kameravalvonta

Suoritamme tiloissamme turvallisuuden ja oikeusturvan varmistamiseksi kameravalvontaa. Kameravalvontatiedot sisältävät tiedot kameroiden valvonta-alueella liikkuvista henkilöistä. Videokuvan lisäksi rekisteriin tallentuu tapahtumien päivämäärä ja kellonaika. Henkilöiden puhetta emme tallenna.

Kameravalvonnan tallenteista syntyvän rekisterin tietosisältö on suojattu salasanalla ja pääsy tallenteisiin on vain sellaisilla apteekin tai palveluntarjoajan henkilöstön jäsenillä, joiden työtehtävien kannalta se on välttämätöntä. Kameravalvontatallenteet voidaan luovuttaa viranomaisille rikosepäilyn seurauksena sovellettavaa lainsäädäntöä noudattaen.

* 1. Annosjakelu

Apteekin tarjoamaa annosjakelupalvelua käyttävä asiakas saa lääkkeensä apteekista koneellisesti pakattuna kerta-annospusseihin kahdeksi viikoksi kerrallaan. Palvelu perustuu asiakkaan ja apteekin väliseen annosjakelusopimukseen. Annosjakelua koskevassa rekisterissä ovat seuraavat tiedot: annosjakeluasiakassopimuslomakkeet, annosjakeluasiakkaiden lääkityslistat, lääkityksen tarkistusten tiedot, tiedot lääkitysmuutoksista sekä annosjakelun tilaustiedot.

Annosjakelupalvelurekisterissä käsitellään seuraavia henkilötietoja: henkilötunnus, nimi, yhteystiedot, laskutusosoite, sairausnumerot, sekä tiedot asiakkaalla käytössä olevista lääkkeistä ja itsehoitotuotteista. Lisäksi rekisteriin kuuluu annosjakelupalvelun kannalta tarpeelliset terveystiedot. Rekisterissä on tiedot myös hoitoyksiköstä, mikäli asiakas on hoitoyksikön asiakas.

* 1. Apteekkisopimusrekisteri

Reseptinkäsittelyn yhteydessä käsittelemme henkilötietoja myös ns. Apteekkisopimusmenettelyssä. Apteekkisopimusmenettelyllä tarkoitetaan henkilön ja hänen lääkärinsä yhdessä tekemää lääkehoitosopimusta, jonka tehtävänä on auttaa päihde- tai lääkeriippuvuudesta kärsiviä potilaita vierottumaan suunnitelmallisen lääkehoidon avulla. Allekirjoittamalla apteekkisopimuksen potilas sitoutuu menettelyyn, jossa väärinkäyttöön soveltuvia lääkevalmisteita määrätään vain yhden lääkärin tai hoitopaikan toimesta, ja niitä voi noutaa vain yhdestä potilaan itse valitsemastaan apteekista.

Potilaan allekirjoittaman apteekkisopimuksen perusteella sopimukseen kirjattu apteekki voi

* tallentaa apteekkisopimuksen tiedot asiakasrekisteriinsä
* välittää tietoa potilaan tilanteesta hoitavalle lääkärille
* tiedottaa hoitosopimuksen olemassaolosta muita apteekkeja tietoturvallisella tavalla

Menettelyssä on välttämätöntä käsitellä myös muiden kuin Apteekkisopimusasiakkaiden tietoja. Päihde- ja lääkeriippuvuus on merkittävä yhteiskunnallinen ongelma, jolloin menettelyllä saavutettava tärkeä yleinen etu puoltaa menettelyn järjestämistä em. tavalla. Menettelyyn on saatu lainsäädäntöön perustuva tuki myös terveydenhuollon poliittisesta ohjauksesta ja toimeenpanosta vastaavalta Sosiaali- ja terveysministeriöltä.

Apteekkien välisessä tiedonvälityksessä apteekkien välillä käytetään Apteekkisopimusjärjestelmää, jossa kukin järjestelmään liittynyt apteekki toimii rekisterinpitäjänä omien apteekkisopimusasiakkaiden henkilötietojen osalta. Järjestelmän teknisestä ylläpidosta huolehtii apteekin toimeksiannosta Suomen Apteekkariliitto. Järjestelmään kirjataan sopimuspotilaan henkilötunnus sekä sopimuksen alkamis- ja päättymistiedot. Apteekkisopimuksen päätyttyä kaikki sopimukseen liittyvät tiedot poistetaan.

Apteekin reseptinkäsittelyjärjestelmä tarkistaa automaattisesti kaikkia ns. pkv- ja huumausainelääkkeitä sisältäviä reseptejä toimitettaessa Apteekkisopimusjärjestelmästä, onko käsiteltävän reseptin haltijalla voimassa olevaa apteekkisopimusta jossakin järjestelmässä mukana olevassa apteekissa. Mikäli henkilöllä on sopimus toisen apteekin kanssa, käsittelijä saa tästä ilmoituksen ja ohjaa henkilön hakemaan lääkkeen sopimusapteekista. Kyselyitä tai niiden tuloksia ei tallenneta apteekkiin eikä Apteekkisopimusjärjestelmään.

* 1. Resepti-palvelun kirjalliset suostumuslomakkeet

Asiakas voi halutessaan antaa kirjallisen suostumuksen puolestaan toimivalle henkilölle apteekissa asiointia varten. Suostumus voidaan antaa myös palveluasumisyksikölle tai kotihoidolle. Toinen henkilö voi valtuutuksella:

* selvittää käytössä olevat lääkkeet ja/tai
* pyytää yhteenvedon lääkkeistä ja/tai
* pyytää, reseptin mitätöintiä, kun lääkettä ei enää tarvita ja/tai
* pyytää, reseptin uusimista

Kirjalliset suostumukset ovat apteekkikohtaisia ja ne sisältävät seuraavat henkilötiedot: asiakkaan nimi, henkilötunnus, puhelinnumero, puolesta toimivat henkilön nimi ja henkilötunnus. Suostumus puolesta toimivalle henkilölle voidaan antaa joko yhtä asiointikertaa varten tai kolmeksi vuodeksi. Apteekissa varmistetaan puolesta asioivan henkilöllisyys ja oikeus asioida asiakkaan puolesta.

Kun kyseessä on palveluasumisen tai kotihoidon palveluntuottaja, tulee sopimukseen lääkeasioista vastaavan henkilön nimi ja puhelinnumero. Tämä reseptipalvelun suostumus on voimassa toistaiseksi, mutta enintään siihen asti, kun hoito- tai asiakkuussuhde palveluntuottajaan päättyy. Suostumukset voi peruuttaa milloin tahansa palauttamalla apteekkiin kirjallisen suostumuksen peruuttamislomakkeen täytettynä.

* 1. Tietojen luovutuspyyntö

Kun apteekista luovutetaan tietoja, varmistetaan aina pyytäjän oikeus tietoon esim.:

* pyytäjä on asiakas itse
* asiakas on antanut e-reseptivaltuutuksen tai DVV-valtuutuksen (Suomi.fi), joka oikeuttaa pyytämään tietoa pyydetyssä laajuudessa
* pyytäjä on edunvalvoja, jolle on annettu valtuutus ko. tietoon
* tiedon pyytäjällä on muu lakiperuste

Kun tietojen pyytäjän oikeus on varmistettu, dokumentoidaan tietojen luovutus tietojen luovutuspyyntölomakkeeseen. Tietojen luovutuspyyntölomakkeeseen kirjattavia henkilötietoja ovat asioivan henkilön etu- ja sukunimi, henkilötunnus, puhelinnumero sekä passin, ajokortin tai henkilökortin tunnistenumero. Tarvittaessa kirjataan myös osoite tai sähköpostiosoitetiedot (jos tiedot lähetetään postitse tai turvasähköpostilla). Kirjattavia tietoja henkilöstä, jonka tietoja pyydetään ovat etu- ja sukunimi sekä henkilötunnus.

* 1. Kotisivut

Kotisivut ovat apteekin viestintäkanava, josta asiakkaat saavat tietoa apteekista ja sen tuotteista ja palveluista. Kotisivujen tietosuojaseloste löytyy kotisivuilta osoitteesta <https://www.apteekkitrio.fi/tietosuojailmoitus>.

* 1. Verkkoapteekki ja noutolokerot

Apteekki tarjoaa verkkoapteekkipalvelua, jonka tietosuojaseloste löytyy osoitteesta <https://verkkoapteekkitrio.fi/fi/rekisteriseloste>.

Mikäli asiakas tilaa toimituksen apteekin noutolokerikkoon, tallennetaan noutolokerikon hallinnointijärjestelmään (Remomedi) asiakkaan puhelinnumero. Puhelinnumeroa tarvitaan lokeron avauskoodin lähettämiseen asiakkaalle.

1. Säännönmukaiset tietolähteet
* Kansaneläkelaitoksen Kanta-palvelun tiedot
* Kansaneläkelaitoksen suorakorvaustiedot
* asiakkaan, omaisen tai edunvalvojan antamat tarpeelliset terveystiedot
* työntekijän havaintoihin liittyvät asiakkaan hoitamiseen liittyvät tiedot
* asiakkaan suostumuksella tai asiakkaan kanssa tehdyn sopimuksen saadut tiedot
1. tietojen luovutukset ja tietojen siirto
	1. Kela ja muut viranomaiset

Tietoja yhdistetään sähköisestä lääkemääräyksestä annetun lain (61/2007) perusteella Kansaneläkelaitoksen ylläpitämään valtakunnallisiin palveluihin. Näitä palveluita ja niiden tarjoajia ovat reseptikeskus, sairasvakuutuskorvaus ja toimeentulolaskutus sekä vakuutusyhtiöt.

Järjestelmä tarkistaa Valviran ylläpitämästä sosiaali- tai terveydenhuollon ammattihenkilörekisteristä ammattioikeutta koskevia tietoja.

* 1. Annosjakelu

Apteekki siirtää annosjakeluasiakkaistaan seuraavia tietoja annosjakelutoimittajalleen Pharmac Oy:lle: nimi, henkilötunnus ja lääkitystiedot.

* 1. Apteekkisopimusrekisteri

Apteekki luovuttaa apteekkisopimuksen tiedot muille apteekeille Apteekkisopimusjärjestelmän kautta. Lisäksi apteekki välittää tietoa asiakkaan tilanteesta hoitavalle lääkärille.

* 1. Tietojen siirto EU:n tai ETA:n ulkopuolelle

Ei säännönmukaisia tietojen luovutuksia EU:n tai Euroopan talousalueen ulko-puolelle lukuun ottamatta seuraavat: eApteekki verkkoapteekki, Nets ja Zettle.

Apteekki varmistaa tietosuojan toteutumisen sopimuskumppaneiden kanssa tietosuoja-asetuksen mukaisilla kirjallisilla sopimuksilla. Osa edellä lueteltujen toimijoiden (eApteekki, Nets ja Zettle) sopimuskumppaneista voi käsitellä tietoja myös EU-/ETA-alueen ulkopuolella esimerkiksi Yhdysvalloissa, Englannissa tai Australiassa, jolloin tietojenkäsittelyn tason varmistuskeinona ovat EU-komission hyväksymät mallisopimuslausekkeet, tai muu tietosuoja-asetuksen mukainen hyväksytty tapa.

1. henkilötietojen säilytysaika
	1. Reseptitiedot

Reseptitiedot ovat järjestelmässä käytettävissä 13 kuukautta.

Apteekilla on lakisääteinen velvoite säilyttää reseptipäiväkirja viisi (5) vuotta (Fimean määräys 2/2016: Lääkkeiden toimittaminen).

Erityisluvalla ja määräaikaisella kulutukseen luovutusluvalla toimitettujen valmisteiden kirjanpitoa säilytetään viisi (5) vuotta (määräys 2/2016: Lääkkeiden toimittaminen).

Huumausainekirjanpitoa säilytetään kuusi (6) vuotta (huumausainelaki 373/2008, 30§).

Apteekissa Reseptikeskukseen toimittamisen yhteydessä tallennettu kirjallinen lääkemääräyslomake säilytetään viisi (5) vuotta (määräys 2/2016: Lääkkeiden toimittaminen).

Paperisella lääkemääräyksellä määrätyt huumausainereseptit sekä säilytettävät PKV-reseptit säilytetään kuusi (6) vuotta reseptien laatimisvuoden lopusta lukien (määräys 2/2016: Lääkkeiden toimittaminen).

* 1. Kanta-asiakkaan tiedot

Reseptitiedot ovat järjestelmässä käytettävissä 13 kuukautta. Kanta-asiakkaan henkilötietoja säilytetään sopimuksen voimassaolon ajan ja ne poistetaan asiak-kuuden päättyessä tai silloin, kun viimeisestä asiointikerrasta on kulunut 12 kuukautta.

* 1. Tiliasiakkaan tiedot

Tiliasiakkaan tiedot poistetaan asiakkuuden päättyessä, tai silloin, kun viimeisestä asiointikerrasta on kulunut 13 kuukautta.

* 1. Kassa-asiakas

Nets: viisi (5) vuotta sen vuoden lopusta, kun osto on tapahtunut

PayPal (Zettle): 10 vuotta

* 1. Lääkityksen tarkistuspalvelu

Tietojen säilytysaika on kaksi (2) vuotta.

* 1. Schengen todistuskopiot

Tietojen säilytysaika on yksi (1) vuosi todistuksen voimassaoloajan päättymisestä (STM:n kirje 14.1.2003).

* 1. Myrkyllisten ja erittäin myrkyllisten kemikaalien luovutuslomakkeet

Apteekki säilyttää luovutuslomakkeet lakiin perustuen viisi (5) vuotta.

* 1. Kameravalvonta

Kameravalvonnan tallenteet säilytetään 14 vuorokautta.

* 1. Annosjakelu

Lääkitysmuutokset ja tilaustiedot sisältävän arkiston (paperinen ja sähköinen) säilytysaika on 13 kuukautta. Muilta osin tiedot poistetaan annosjakeluasiakkuuden päättyessä (lukuun ottamatta reseptitiedot ks. kohta 7.1).

* 1. Apteekkisopimukset

Potilaan ja hoitavan lääkärin välisen sopimuksen voimassaoloajan.

* 1. Resepti-palvelun kirjalliset suostumuslomakkeet

Resepti-palvelun kirjalliset suostumuslomakkeet ja niiden peruuttamisilmoitukset arkistoidaan 12 vuodeksi suostumuslomakkeen voimassaolon päättymispäivämäärästä alkaen.

* 1. Tietojen luovutuspyyntö

Tietojen luovutuspyyntölomakkeet säilytetään 5 vuotta.

* 1. Kotisivut

Yhteydenottolomakkeen tiedot poistuvat automaattisesti 30 päivän kuluttua kts. <https://www.apteekkitrio.fi/tietosuojailmoitus>

* 1. Verkkoapteekki ja noutolokerikot

Verkkoapteekki: kts. <https://verkkoapteekkitrio.fi/fi/rekisteriseloste>

Noutolokerikko: kaksi (2) kuukautta

1. Rekisterin suojauksen periaatteet

Kaikkia rekisterissä olevia tietoja käsitellään luottamuksellisesti.

* 1. Rekisterin suojaus

Apteekki toteuttaa asianmukaiset tekniset ja organisatoriset toimenpiteet henkilötietojen käsittelytoimintojen yhteydessä henkilötietojen tietoturvaloukkauksilta suojautumiseksi. Ainoastaan apteekin henkilöstöllä ja apteekin valitsemalla tietojärjestelmätoimittajalla (Receptum Oy) alihankkijoineen on pääsy järjestelmään.

Apteekissa on käytössä Receptum Oy:n toimittama MAXX-apteekkijärjestelmä. Sosiaali- ja terveydenhuollon tietojärjestelmät jaotellaan käyttötarkoitustensa ja ominaisuuksiensa perusteella luokkiin A ja B. MAXX on A-luokan järjestelmä (=Kanta-palveluihin liittyvät järjestelmät), joka on Kelan yhteistestauksessa sekä tietoturva-auditoinnissa virallisesti hyväksytty apteekkijärjestelmä.

Henkilöstöä ja alihankkijoita koskee sopimusperusteinen ja/tai lakisääteinen salassapitovelvollisuus. Järjestelmän käyttöön ja käsittelyyn oikeutettuja ovat ainoastaan sellaiset henkilöt, jotka työnsä puolesta tarvitsevat henkilötietoja. Järjestelmän käyttö vaatii henkilökohtaista tunnusta ja vahvaa salasanaa.

Apteekin, järjestelmään liittyvien palvelutuottajien sekä järjestelmää ylläpitävien teknisten yhteistyökumppaneiden välillä on laadittu GDPR:n vaatimusten mukaiset yhteistyösopimukset, joissa kaikissa on mukana vaatimukset tiedon asianmukaiseen suojaamiseen sekä salassapitovelvoitteet.

Apteekissa tehdään omavalvontaa apteekin asiakastiedon salassapidon ja tietojen suojaamisen varmistamiseksi lain velvoittamalla tavalla (laki sähköisestä lääkemääräyksestä 61/2007).

1. rekisteröidyn oikeudet
	1. Oikeus saada pääsy tietoihin

Rekisteröidyillä on oikeus saada pääsy omiin henkilötietoihinsa. Rekisterinpitäjänä apteekin on rekisteröidyn pyytäessä ilmoitettava, käsitelläänkö häntä koskevia henkilötietoja vai ei. Rekisterinpitäjän on toimitettava jäljennös käsiteltävistä henkilötiedoista rekisteröidylle pyydettäessä myös sähköisessä muodossa.

* 1. Henkilötietojen oikaiseminen ja poistaminen

Rekisteröity voi pyytää virheellisen tiedon korjaamista. Havaitun virheellisen tiedon voimme korjata saatuamme oikean tiedon sinulta tai muusta luotettavasta lähteestä.

Rekisteröidyllä on oikeus saada itseään koskevat henkilötiedot poistetuksi rekisteristä sovellettavassa tietosuojalainsäädännössä säädettyjen edellytysten täyttäessä.

* 1. Oikeus käsittelyn rajoittamiseen ja vastustamisoikeus

Rekisteröidyllä on oikeus vaatia rekisterinpitäjää rajoittamaan henkilötietojensa käsittelyä sovellettavassa tietosuojalainsäädännössä säädettyjen edellytysten täyttyessä.

Rekisteröidyllä on oikeus vastustaa henkilötietojensa käsittelyä suoramarkkinointia varten.

* 1. Oikeus peruuttaa antamansa suostumus

Rekisteröidyllä on oikeus peruuttaa tai muuttaa antamaansa suostumusta milloin tahansa. Suostumuksen peruuttaminen ei vaikuta suostumuksen perusteella ennen sen peruuttamista suoritetun käsittelyn lainmukaisuuteen.

* 1. Automaattinen päätöksenteko

Tietojen käsittelyyn ei liity automaattista päätösten tekoa tai profilointia.

* 1. Henkilön oikeus siirtää tiedot järjestelmästä toiseen

Rekisteröidyllä on oikeus saada suostumuksensa tai rekisterinpitäjän kanssa olevan sopimuksen perusteella käsitellyt henkilötietonsa siirrettyä suoraan rekisterinpitäjältä toiselle, mikäli se on teknisesti mahdollista.

* 1. Oikeus tehdä valitus valvontaviranomaiselle

Rekisteröidyllä on oikeus tehdä valitus toimivaltaiselle valvontaviranomaiselle (Tietosuojavirasto, Ratapihantie 9, PL 800, 00521 Helsinki tai tietosuoja@om.fi), jos apteekki ei rekisterinpitäjänä ole noudattanut toiminnassaan soveltuvaa tietosuojasääntelyä.

* 1. Yhteydenotot

Kaikissa henkilötietojen käsittelyyn liittyvissä kysymyksissä ja omien oikeuksien käyttämiseen liittyvissä tilanteissa autamme sinua mielellämme. Yhteydenotot pyydämme kirjallisena postitse tai sähköpostilla toimitettuna. Yhteystiedot löydät kohdasta 1. Rekisterinpitäjä.